《出郭次尔锡韵宗易同和》
明代·鲁铎

城外韶光好，相将二月过。
暖宜鸦乳早，春被柳争多。
笼烛防村暝，簪花感鬓皤。
诗须陶谢赋，吾为楚声歌。

作者简介：（1461—1527）明湖广景陵人，字振之。弘治十五年进士。授编修。闭门自守，不妄交人。正德时，累擢南京国子监祭酒，寻改北。教士务实学而不专章句。以病归。嘉靖初，交荐不起。卒谥文恪。有《莲北集》、《东厢集》。